CELEX: 32015R1797
Language: sk
Date: 2015-10-07 00:00:00
Title: Nariadenie Rady (EÚ) 2015/1797 zo 7. októbra 2015, ktorým sa mení nariadenie (EÚ) č. 833/2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine

8.10.2015   
            
            
               SK
            
            
               Úradný vestník Európskej únie
            
            
               L 263/10
            
         NARIADENIE RADY (EÚ) 2015/1797
   zo 7. októbra 2015,
   ktorým sa mení nariadenie (EÚ) č. 833/2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 215,
   so zreteľom na rozhodnutie Rady (SZBP) 2015/1764 z 1. októbra 2015, ktorým sa mení rozhodnutie 2014/512/SZBP o reštriktívnych opatreniach s ohľadom na konanie Ruska, ktorým destabilizuje situáciu na Ukrajine (1),
   so zreteľom na spoločný návrh vysokého predstaviteľa Únie pre zahraničné veci a bezpečnostnú politiku a Európskej komisie,
   keďže:
   
               (1)
            
            
               Rada prijala 31. júla 2014 nariadenie (EÚ) č. 833/2014 (2).
            
         
               (2)
            
            
               Nariadenie (EÚ) č. 833/2014 bolo 8. septembra 2014 zmenené nariadením Rady (EÚ) č. 960/2014 (3) a 4. decembra 2014 nariadením Rady (EÚ) č. 1290/2014 (4).
            
         
               (3)
            
            
               Rada prijala 1. októbra 2015 rozhodnutie (SZBP) 2015/1764 s cieľom povoliť určité operácie týkajúce sa určitej pyrotechniky uvedenej v Spoločnom zozname vojenského materiálu Európskej únie potrebnej na využívanie nosných rakiet prevádzkovaných poskytovateľmi služieb vypúšťania na obežnú dráhu zriadenými členskými štátmi alebo usadenými v niektorom členskom štáte alebo na používanie pri štartoch v rámci vesmírnych programov Únie, jej členských štátov alebo Európskej vesmírnej agentúry, prípadne na poháňanie satelitov výrobcami satelitov usadenými v niektorom členskom štáte.
            
         
               (4)
            
            
               Niektoré z uvedených zmien patria do rozsahu pôsobnosti zmluvy, a preto je na ich vykonanie potrebné regulačné opatrenie na úrovni Únie najmä v snahe zabezpečiť ich jednotné uplatňovanie vo všetkých členských štátoch.
            
         
               (5)
            
            
               Nariadenie (EÚ) č. 833/2014 by sa preto malo zodpovedajúcim spôsobom zmeniť,
            
         PRIJALA TOTO NARIADENIE:
   Článok 1
   V článku 4 nariadenia (EÚ) č. 833/2014 sa vkladajú tieto odseky:
   
      „2a.   Zákazy uvedené v odseku 1 písm. a) a b) sa nevzťahujú na priame ani nepriame poskytovanie technickej pomoci, financovania alebo finančnej pomoci v súvislosti s týmito operáciami:
      
                  a)
               
               
                  predaj, dodávka, prevod alebo vývoz, ako aj dovoz, nákup alebo preprava hydrazínu (CAS 302-01-2) v koncentráciách 70 % alebo vyšších pod podmienkou, že uvedená technická pomoc, financovanie alebo finančná pomoc sa vzťahujú na množstvo hydrazínu vypočítaného v súlade so štartom alebo štartmi alebo satelitmi, pre ktoré je určený, a toto množstvo nesmie presiahnuť celkové množstvo 800 kg na každý jeden štart alebo satelit;
               
            
                  b)
               
               
                  dovoz, nákup alebo preprava nesymetrického dimetylhydrazínu (CAS 57-14-7);
               
            
                  c)
               
               
                  predaj, dodávka, prevod alebo vývoz, ako aj dovoz, nákup alebo preprava monometylhydrazínu (CAS 60-34-4) pod podmienkou, že uvedená technická pomoc, financovanie alebo finančná pomoc sa vzťahujú na množstvo monometylhydrazínu vypočítaného v súlade so štartom alebo štartmi alebo satelitmi, pre ktoré je určený,
               
            pokiaľ sú látky uvedené v písmenách a), b) a c) tohto odseku určené na využívanie nosných rakiet prevádzkovaných európskymi poskytovateľmi služieb vypúšťania na obežnú dráhu alebo na použitie pri štartoch v rámci európskych vesmírnych programov, prípadne na poháňanie satelitov európskymi výrobcami satelitov.
      2b.   Priame alebo nepriame poskytovanie technickej pomoci, financovania alebo finančnej pomoci v súvislosti s operáciami uvedenými v odseku 2a písm. a), b) a c) podlieha predchádzajúcemu povoleniu príslušnými orgánmi.
      Žiadatelia o povolenie poskytnú príslušným orgánom všetky relevantné informácie, ktoré sú potrebné.
      Príslušné orgány informujú Komisiu o všetkých udelených povoleniach.“
   
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie. Uplatňuje sa od 9. októbra 2015.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 7. októbra 2015
      
         
            Za Radu
         
         
            predseda
         
         J. ASSELBORN
      
   
   
      (1)  Ú. v. EÚ L 257, 2.10.2015, s. 42.
   
      (2)  Nariadenie Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine (Ú. v. EÚ L 229, 31.7.2014, s. 1).
   
      (3)  Nariadenie Rady (EÚ) č. 960/2014 z 8. septembra 2014, ktorým sa mení nariadenie (EÚ) č. 833/2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine (Ú. v. EÚ L 271, 12.9.2014, s. 3).
   
      (4)  Nariadenie Rady (EÚ) č. 1290/2014 zo 4. decembra 2014, ktorým sa mení nariadenie (EÚ) č. 833/2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine, a ktorým sa mení nariadenie (EÚ) č. 960/2014, ktorým sa mení nariadenie (EÚ) č. 833/2014 (Ú. v. EÚ L 349, 5.12.2014, s. 20).